cyanic-selkie/wikianc huggingface dataset:
Կիրա Սարաջևա
Կենսագրություն
Կիրա Սարաջևան ծնվել է 1910 թվականի օգոստոսի 15(28)-ին Մոսկվայում, հայտնի երաժիշտ, ջութակահար, դիրիժոր, կոնսերվատորիայի պրոֆեսոր Կոնստանտին Սոլոմոնովիչ Սարաջևի և Զոյա Բորիսովնա Սարաջևայի ընտանիքում։ Քույրերից Ադան տավիղ է նվագել Մեծ թատրոնի նվագախմբում, Թամարան ջութակ է նվագել Մոսկվայի ֆիլհարմոնիայի նվագախմբում։ Կիրան նույնպես վաղ մանկությունից երաժշտական տաղանդ է ցուցաբերել։ Սկզբում նա սովորել է դաշնամուր նվագել, իսկ հետո ընտանիքի ընկերոջ՝ ջութակահար Գեորգի Դուլովի խորհրդով սկսել է սովորել տավիղ նվագել ։
Կիրա Սարաջևան սովորել է Մոսկվայի երաժշտական դպրոցում, 1930 թվականին ավարտել է Մոսկվայի պետական կոնսերվատորիայի տավիղի բաժինը, որտեղ սովորել է Նիկոլայ Գավրիլովիչ Պարֆյոնովի ՝ հայտնի տավղահար և Ռուսաստանի տավղահարության դպրոցի հիմնադիր Ալեքսանդր Սլեպուշկինի սանի դասարանում։ Սովորելու տարիներին որպես մենակատար հանդես է եկել համերգներով։ 1932 թվականին դարձել է ԽՍՀՄ համամիութենական պետական ռադիոյի, 1934 թվականին՝ Մոսկվայի Կ. Ս. Ստանիսլավսկու և Վ. Ի. Նեմիրովիչ-Դանչենկոյի անվան երաժշտական թատրոնի, 1936-1971 թվականներին՝ Մեծ թատրոնի նվագախմբերի առաջին տավղահարուհի և մենակատար։ 1937-1939 թվականներին դասավանդել է Մոսկվայի երաժշտական դպրոցում, 1937-1941 թվականներին դրան զուգահեռ դասավանդել է Գնեսինների անվան երաժշտական ուսումնարանում, 1945-1953 թվականին՝ Մոսկվաի պետական կոնսերվատորիային կից Կենտրոնական երաժշտական դպրոցում, 1954-1990 թվականին՝ Գնեսինների անվան երաժշտական ակադեմիայում (1970 թվականից՝ պրոֆեսոր)։ Կիրա Սարաջևայի տասնյակ ուսանողները հետագայում աշխատել են Մոսկվայում, Կրասնոյարսկում, Եկատերինբուրգում, Նովոսիբիրսկում, Լուգանսկում, Սարատովում, ինչպես նաև Ուկրաինայում, Հայաստանում, Ղազախստանում, Մակեդոնիայում և Իսրայելում։
Տավիղի համար գործիքավորել է մի շարք կոմպոզիտորների ստեղծագործություններ։ Հեղինակել է «Տավղահարի կատարողական վարպետության մասին» (ռուսերեն, 2001) գիրքը։
Պարգևատրվել է Աշխատանքային կարմիր դրոշի շքանշաններով (25 մայիսի, 1976) և «Պատվո նշան» (27 մայիսի, 1951) ,ինչպես նաև մեդալներով ։
Կիրա Սարաջևան մահացել է 2003 թվականի հուլիսի 8-ին Մոսկվայում, որտեղ էլ թաղվել է ։
Մոսկվայում անցկացվում է Կ. Սարաջևայի անվան պատանի տավղահարների բաց մրցույթ ։
Անուշաղբյուր
Անուշաղբյուր, գյուղ Արևմտյան Հայաստանում, Վանի վիլայեթի Արծկեի գավառակում կամ Արճեշի գավառակում։ Գտնվում է Վանա լճի հյուսիսային ափամերձ ցածրադիր սարահարթի վրա, Արճեշ քաղաքից 6-7 կմ արևելք։
Բնակչություն
1909 թվականին ուներ 12 տուն՝ 68 հայ բնակչով։
Ծանոթագրություններ
Կատեգորիա:Արևմտյան Հայաստանի գյուղեր
Անդրեա Անյելի
Անյելիների հայտնի տոհմի ներկայացուցիչ է։ «Յուվենտուսի» նախկին նախագահներ Էդուարդո Անյելին, Ջանի Անյելին և Ումբերտո Անյելին Անդրեա Անյելիի պապը, հորեղբայրն ու հայրն են համապատասխանաբար։
Անդրեա Անյելին վաճառքի ու մարքեթինգի հարցերով է զբաղվել այնպիսի ընկերություններում, ինչպիսիք են՝ «Piaggio»-ն, «Auchan»-ը և «Ferrari»-ն։
2001-2004 թվականներին աշխատել է «Philip Morris International» ընկերությունում։
2007 թվականին հիմնադրել է Lamse S.p.A ընկերությունը, որի տնօրենն է։
2008 թվականին դարձել է Royal Park Golf & Country Club I Roveri տնօրեն։ 2008 թվականի սեպտեմբերի 29-ին նշանակվել է Իտալիայի գոլֆի ֆեդերացիայի խորհրդի անդամ ։
Ծանոթագրություններ
Կատեգորիա:Իտալացի բիզնեսմեններ Կատեգորիա:Դեկտեմբերի 6 ծնունդներ Կատեգորիա:1975 ծնունդներ Կատեգորիա:Իտալացի գործարարներ
Լոգ Բիչի
Լոգ Բիչի (Лог Бычий), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բուլանիխա գետի ձախ ափով՝ 9 կմ հեռավորության վրա։ Գետի երկարությունը 37 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Մժեժ Բ Գնունի
Մժեժ Գնունի (ծննդյան և մահվան թվականներն անհայտ են), 7-րդ դարի հայազգի բյուզանդական զորավար։ Հերակլիոս կայսրը 629 թ. Մժեժ Գնունուն նշանակել է կայսրության արևելյան շրջանների կառավարիչ։ Միջամտել է Հայաստանի՝ պարսից տիրապետության տակ գտնվող մասի ներքին գործերին։ Մասնակցել է Հերակլիոսի դեմ դավադրության (դավադիրներից էին նաև հայ իշխաններ Վահան Խորխոռունին, Դավիթ Սահառունին և այլն) ճնշմանը։ Մժեժ Գնունուն սպանել են Բյուզանդիայում ծառայող հայ զինվորականները՝ Դավիթ Սահառունու գլխավորությամբ։
Աննա Սարաջյան
Աննա Սերգեյի Սարաջյան, հայ դաշնակահարուհի, կոմպոզիտոր ։ Սերգեյ Սարաջյանի դուստրը։
Կենսագրություն
Աննա Սարաջյանը ծնվել է 1977 թվականին Երևանում։ Սովորել է Երևանի Պ. Ի. Չայկովսկու անվան երաժշտական դպրոցում։ Մեկ տարի սովորել է Երևանի պետական կոնսերվատորիայում (դաշնամուրի դասարան), ավարտել Նյու Յորքի Ջուլիարդի բարձրագույն երաժշտական դպրոցը, Լոնդոնի թագավորական երաժշտական ակադեմիայի ասպիրանտուրան (2005, ղեկավար՝ Հ. Միլն)։ Դասավանդել է Երևանի պետական կոնսերվատորիայում։
Առաջին ելույթը՝ 1997 թվականին՝ «Քառնեգի Հոլլի» փոքր դահլիճում. երկացանկում՝ Յ. Ս. Բախի, Լ. վան Բեթհովենի, Ֆ. Շոպենի, Կ. Դեբյուսիի, Ա. Խաչատրյանի և ուրիշների գործերից։ Ելույթներ է ունեցել նաև անսամբլների հետ։
Հյուրախաղերով շրջագայել է ԱՄՆ-ում, Ավստրիայում, Ֆրանսիայում, Իտալիայում (Սիցիլիա), Շվեյցարիայում, Կիպրոսում, Հնդկաստանում, ՀԱՀ-ում։ Մասնակցել է Nantucket ամառային դպրոցին Բոստոնում, Սեմպերի միջազգային երաժշտական փառատոնին Իտալիայում, Արագած միջազգային երաժշտական փառատոնին և Մոնրեալի Բախի փառատոնին ։
2005 թվականին բնակություն է հաստատել Մոնրեալում ։
Արտաքին հղումներ
Կատեգորիա:Հայ դաշնակահարուհիներ
Կիզիլ-Չիշմա (գյուղ, Բլագովարսկի շրջան)
Կիզիլ-Չիշմա (Кызыл-Чишма, Ҡыҙыл Шишмә), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 66 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր
(9687) Ուլենբեկ
(9687) Ուլենբեկ (Uhlenbeck), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,813692 ա. մ., առավելագույնը մոտենում է 2,7895 ա. մ. հեռավորության վրա և հեռանում 2,8379 ա. մ. ։ Արեգակի շուրջ մեկ ամբողջական պտույտ է կատարում 1723,9 երկրային օրվա ընթացքում, իր ուղեծրով շարժվելով միջինում 0,208828 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,06° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օրեխովկա (Միլլերովսկի շրջան)
Օրեխովկա (Ореховка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Պերվոմայսկի գյուղական համայնքի կազմի մեջ։
Հիշի՛ր ինձ
Ֆիլմի պրեմիերան կայացել է ԱՄՆ-ում 2010 թվականի մարտի 1-ին։
Սյուժե
Անհոգ ուսանող Թայլերը ոչ մի կերպ չի կարողանում իր մեջ ներդաշնակություն ստեղծել և ընդհանուր լեզու գտնել բոլոր նրանց հետ, ովքեր շրջապատում են նրան։ Նա նեղված և ճնշված է մեծ եղբոր մահից հետո։ Հարազատ հորը, ինչպես նաև մորը խորթ հոր հետ, ընդհանրապես չեն մտահոգում տղայի խնդիրները։ Միակ փրկությունը այս իրավիճակում Թայլերի ընկեր Էյդան և փոքրիկ քույր Քերոլայնն են։ Պատահական տղաները փողոցում ներգրավվում են կռվի մեջ, արդյունքում Թայլերին ձերբակալում են, բայց որոշ ժամանակ անց բաց են թողնում գրավի դիմաց։ Պատահմամբ Էյդանին հայտնի է դառնում, որ իրենց քոլեջում է սովորում Էլլին՝ Թայլերին ձերբակալող քննիչի դուստրը։ Էյդանը Թայլերին առաջարկում է Էլլիի հետ սիրավեպ ունենալ՝ հորից վրեժ լուծելու համար։ Թայլերը սկզբում հրաժարվում է, բայց միևնույն է, շուտով սիրահարվում է այդ աղջկան, և նրանց միջև ձևավորվում են հարաբերություններ։ Թայլերը և Էլլին ընդհանրություններ են գտնում իրենց միջև․ Էլլիի մորն սպանել են մետրոյում, իսկ Թայլերի եղբայրն ինքնասպանությամբ վերջ է տվել կյանքին։
Զույգը շատ ժամանակ է անցկացնում միասին, որը ահավոր նյարդայնացնում էր Էլլիի հորը, որը կնոջ մահից հետո շատ է անհանգստանում աղջկա համար և հնարավորինս պահպանում է նրան՝ հասնելուվ ֆանատիզմի։ Էլլին վիճում է հոր հետ և գնում է Թայլերի մոտ ապրելու։ Աղջկա որոնումներով հայրը գալիս Թայլերի բնակարան և նրանց միջև կռիվ է սկսվում, այն ժամանակ երբ քննիչը ճանաչեց Թայլերին։ Թայլերը ստիպված է լինում ամեն ինչ պատմել Էլլիին, և նա չարությամբ լցված հեռանում է Թայլերից։ Դրան զուգընթաց Թայլերը վիճում է իր հոր հետ՝ մտածելով, որ եղբոր մահից հետո նա ժամանակ չի գտնում իր մյուս երեխաների համար։ Նույն ժամանակ Թայլերի քրոջ դասարանցիները անընդհատ ծաղրում են Քերոլայնին, որի արդյունքում կտրում են Քերոլայնի մազերի կեսը։ Աղջիկը շատ նեղված է, ընտանիքը վերջապես միավորվում է։ Գալիս է Էլլին, որը արդյունքում ներում է Թայլերին։ Ամեն ինչ հարթվում է։ Էլլին և Թայլերը վայելում են իրենց միասին լինելը, և Թայլերին հոր հետ խոսելու և ամեն ինչ հարթել համար առիթ է ընձեռվում։ Դրա համար նրան պետք է գնա հոր օֆիս։ Թայլերը գալիս նշանակված ժամին, բայց հայրը մի քիչ ուշանում է, որովհետև նա առաջին անգամ որոշում Քերոլայնին տանել դպրոց։ Արդյունքում Թայլերը սպասում է նրան օֆիսում և քարտուղարի հետ զրույցի ընթացքում նկատում է, թե ինչպիսի յուրահատուկ առավոտ է այսօր։ Այդ պահին ցուց են տալիս Քերոլայնին պարապմունքների ժամանակ, իսկ հետևի ֆոնի վրա ուսուցչին, գրատախտակին կարող ենք տեսնել ամսաթիվը՝ 2001 թվական, սեպտեմբերի 11։ Նորից ցույց են տալիս Թայլերին պատուհանի մոտ, իսկ պատուհանից դուրս հսկայական երկնաքարեր։ Որոշ ժամանակ հետո կարող ենք տեսնել վազող մարդկանց, որոնք վերև են նայում։ Նրանց միջև օֆիսին մոտեցող Թայլերի հորը, մորը՝ տնից դուրս գալուց, Էլլիին, որը ալլադի էր պատրաստում Թայլերի վերադարձի համար, Թայլերի ընկեր Էյդանին և քրոջը՝ Քերոլայնին, դպրոցից դուրս գալիս։ 6 տարի անց հայրը, խորթ հայրը, մայրը և Քերոլայնը գալիս են Թայլերի գերեզմանին, որտեղ գրված էր՝ Սիրելի եղբայր և որդի։ Իսկ Էլլիին ցույց են տալիս մետրոյում, ուր նա վախենում էր մտնել մոր սպանությունից հետո։ Աղջիկը նստում է մետրո և նայում է հեռուն։ Նրա աչքերը լի են ապագայի հույսով։
Մերի Ռոբինսոն
Մերի Ռոբինսոն (Máire Treasa Úna Mhic Róibín, Mary Therese Winifred Robinson, ), Իռլանդիայի նախկին նախագահ (1990 -1997 թվականներ), առաջին կինն այդ պաշտոնում։ 1997-2002 թվականներին զբաղեցրել է ՄԱԿ-ի Մարդու իրավունքների գերագույն հանձնակատարի պաշտոնը։
Կենսագրություն
1990 թվականին Լեյբորիստական կուսակցությունը, Իռլանդիայի աշխատավորական կուսակցությունը և մի շարք անկախ սենատորներ նախապատվությունը տվել են նրան՝ մյուս հայտնի ձախ քաղաքական գործիչ, դոկտոր Նոել Բրաունի փոխարեն, և Մերի Ռոբինսոնին առաջադրել են նախագահի պաշտոնում։ Նախագահական ընտրությունների առաջին փուլում նա ստացել է գրեթե 39 տոկոս՝ զիջելով Բրայան Լենիխան Ավագին, սակայն երկրորդ փուլում հաղթել է նրան՝ ստանալով ձայների 52 տոկոսը։ Այսպիսով, նա դարձել է Իռլանդիայի Հանրապետության կին նախագահների շարքում ոչ միայն առաջինը, այլև առաջինը, որն ընտրվել է առանց Ֆիաննա ֆայլ քաղաքական կուսակցության աջակցության։
Նախագահի պաշտոնում նա շարունակել է պայքարել Իռլանդիայում խաղաղության և մարդու իրավունքների համար։ Նա աննախադեպ ժողովրդականություն է ձեռք բերել (նրա աջակցության վարկանիշները հասել են 93 տոկոսի) և հանդիպել է անհատների լայն շրջանակի՝ քրիստոնեական եղբայրների Միաբանությունից մինչև գեյերի և լեսբուհիների հավասարության ցանց, պապից մինչև Դալայ Լամա, իսկ Հյուսիսային Իռլանդիայում՝ յունիոնիստ Դևիդ Թրիմբլից մինչև հանրապետականներ Ջոն Հյումից՝ Սոցիալ-դեմոկրատական և Լեյբորիստական կուսակցությունից և նույնիսկ Ջերի Ադամսից՝ Շինն Ֆեյնից, որը կապված է Իռլանդիայի հանրապետական բանակի հետ։
2008- 2010 թվականներին զբաղեցրել է Իրավաբանների միջազգային հանձնաժողովի նախագահի պաշտոնը։
Զբաղեցրել է շրջակա միջավայրի և զարգացման միջազգային ինստիտուտի նախագահի պաշտոնը, եղել Է Օքսֆամ միության պատվավոր նախագահը, ինչպես նաև մասնակցել է աշխարհի կին առաջնորդների խորհրդի աշխատանքներին։ Եղել է նաև եռակողմ հանձնաժողովի և ավագանու անդամներից մեկը։
2004 թվականին Մարդու իրավունքների առաջխաղացման բնագավառում գործունեության համար, արժանացել է Amnesty International հասարակական կազմակերպության կողմից շնորհվող « խղճի դեսպան»-ի մրցանակին ։
Ծանոթագրություններ
Կատեգորիա:Կոլումբիայի համալսարանի շրջանավարտներ Կատեգորիա:Ազատության նախագահական մեդալով պարգևատրվածներ Կատեգորիա:Իռլանդիայի նախագահներ Կատեգորիա:Պետության կին ղեկավարներ Կատեգորիա:21-րդ դարի կին քաղաքական գործիչներ Կատեգորիա:Կին նախագահներ Կատեգորիա:Հարվարդի իրավունքի դպրոցի շրջանավարտներ Կատեգորիա:ՄԱԿ-ի պաշտոնյաներ Կատեգորիա:Ամերիկյան փիլիսոփայական ընկերության անդամներ
Ալսեդո
Ալսեդո (Volcán Alcedo), վահանային հրաբուխ Իսաբելա կղզու կենտրոնում, Էկվադոր։ Տեղակայված է Դարվին (հյուսիսում) և Սանտո Թոմաս (հարավում) հրաբուխների միջև։ Համարյա սիմետրիկ, բարձրությունը՝ 1100 մետր։ Այդպիսի մեծ չափերի համար հրաբուխն ունի մեծ կալդերա՝ 7-8 կմ տրամագծով և 270 մետր խորությամբ ։
Միակ Գալապագոսյան հրաբուխն է, որը կազմված է ռիոլիթներից։ Ինչպես նաև հողի բաղադրության մեջ են մտնում բազալտները։ Այն առաջացել է պլեյստոցենի վերջում՝ հրաբխի մի քանի ճեղքերից ավելի քան 1 կմ³ ժայթքված ռիոլիթե լավա արտադրելով։ Ակտիվ հիդրոթերմային աղբյուրները տեղակայված են կալդերայում, հարավում ՝ ֆումարոլ դաշտերը և գեյզերները, որոնք ազատում են գազեր, տեղակայված են կալդերայի 1,2 կմ-ի համար։ Հրաբուխի մերձակայքում ապրում են 4 հազար կրիաներ, իգուանաներ և չթռչող բալկաններ։
Ներկայումս պաշտոնապես գրանցված են 3 հրաբխային ժայթքումներ, որոնցից վերջինը տեղի է ունեցել 1993 թվականի դեկտեմբերի 5-ին։ Այս գործունեության արդյունքում կալդերայի հարավային մասում հայտնվեց 2 նոր խառնարան։ Այս տվյալները ստացվել են հրաբխաբանների կողմից 1944 թվականի փետրվարի 16-18-ն ընկած ժամանակահատվածում, նրանց տվյալները հաստատում էին նաև օդից գրանցված տվյալները։ Հրաբխի ակտիվությունը հիմնականում գալիս է կալդերայի կողային ճեղքումներից։
Արտաքին հղումներ
Կատեգորիա:Հրաբուխներ այբբենական կարգով Կատեգորիա:Ակտիվ հրաբուխներ
Azad Azerbaycan TV
«Azad Azerbaycan TV» (Azad Azərbaycan Televiziyası), Ադրբեջանական մասնավոր հեռուստաընկերություն ։ Հիմնվել է 2000 թվականի դեկտեմբերի 25-ին, հասանելի է Բաքվի, Սումգայիթի, Շեմախայում և Ըլյաթի շրջաններում և Նախիջևանի ինքնավար հանրապետության տարածքում։ Հեռուստաալիքը ցուցադրում է լրատվական թողարկումներ, զվարճալի հաղորդումներ, երաժշտություն և այլ հաղորդումներ։
2009 թվականի դեկտեմբերից «Türksat 3A» արբանյակից Եվրոպայի տարածքում հեռարձակվում է հեռուստաալիքի միջազգային «ATV International» տարբերակը, որը հաղորդումներ է ցուցադրում ադրբեջաներեն, ռուսերեն, անգլերեն, հայերեն և պարսկերեն լեզուներով ։
Ծանոթագրություններ
Կատեգորիա:Ադրբեջանի հեռուստաընկերություններ Կատեգորիա:Ադրբեջանալեզու հեռուստաալիքներ Կատեգորիա:2000 հիմնադրումներ Ադրբեջանում
Մետաքսամանում
Մետաքսամանում, մետաքսագործության և մետաքսի արդյունաբերության թելքավոր թափոններից մետաքսամանվածքի պատրաստման տեխնոլոգիական պրոցեսների համախումբ։ Մետաքսամանման ժամանակ օգտագործում են մանման 3 համակարգ․ սանրային՝ առանց սանդերքագզման, սանրային՝ սանդերքագզումով, և ապարատային։ Մետաքսամանումը բաղկացած է հետևյալ գործողություններից, հումքի տեսակավորում, նախապատրաստում և սոսնձազերծում, մանվածքի փխրեցում և կտրատում, գզում, նախամանում և մանում, ոլորում և վերշնամշակում։
Կատեգորիա:Արտադրություն
Կալմոն (Ավերոնի գավառ)
Բնակչությունը 2008 թվականի դրությամբ կազմում է 1942 մարդ, բնակչության խտությունը` 62.87 մարդ/կմ²։ Բնակավայրը զբաղեցնում է 30.89 կմ² տարածք։
Աշխարհագրություն
Գտնվում է Փարիզ քաղաքից 520 կմ հարավ, Թուլուզ քաղաքից` 115 կմ հյուսիս-արևելք, Ռոդեզ քաղաքից` 13 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1204 աշխատունակ (15-64 տարեկան) բնակիչ, որոնցից ակտիվ էին 944-ը, իսկ ոչ ակտիվները` 260։ Ակտիվության ցուցանիշը կազմում է 78,4 %։ 944 աշխատունակ մարդկանցից աշխատել է 915 անձ (474 տղամարդ և 441 կին)։ Գործազուրկ են եղել 29 անձ (16 տղամարդ և 13 կին)։ 260 անաշխատունակներից 86-ը եղել են աշակերտներ կամ ուսանողներ, 114-ը` թոշակառուներ, իսկ 60-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
(1803) Ցվիցկի
(1803) Ցվիցկի (Zwicky), աստերոիդ աստերոիդների հիմնական գոտում։ Հայտնաբերվել է 1967 թվականի փետրվարի 6-ին Պաուլ Վիլդի կողմից Ցիմերվալդում ։
Միջին հեռավորությունը Արեգակից կազմում է 2,350437 ա. մ., առավելագույնը մոտենում է 1,7686 ա. մ. հեռավորության վրա և հեռանում 2,9323 ա. մ. ։ Արեգակի շուրջ մեկ ամբողջական պտույտ է կատարում 1316,2 երկրային օրվա ընթացքում, իր ուղեծրով շարժվելով միջինում 0,273515 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,54° անկյուն։
Ցվիցկի աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ ։
Արտաքին հղումներ
Կատեգորիա:Ֆոկեայի ընտանիքի աստերոիդներ Կատեգորիա:1967 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Էլեոնորա Գոնզագա, Ուրբինոյի դքսուհի
Էլեոնորա Գոնզագա (Eleonora Gonzaga, ), Ուրբինոյի դքսուհի, որն Ուրբինոյի դուքս Ֆրանչեսկո Մարիա դելլա Ռովերեի հետ ամուսնությամբ որոշ ժամանակ հանդիսացել է նաև գահի խնամակալ։
Կյանք
Էլեոնորան եղել է Մանտովայի մարքիզ Ֆրանչեսկո II Գոնզագայի ու Իզաբելա դ՛Էստեի յոթ զավակներից ավագը։ Նրա հայրը հանրահայտ ազատամիտ մարդ էր, իսկ մայրը՝ արվեստների հանրահայտ հովանավոր։ 1509 թվականի սեպտեմբերի 25-ին ամուսնացել է Ուրբինոյի դուքս Ֆրանչեսկո Մարիա դելլա Ռովերեի հետ։ Նրանց երկու որդիներն ու երեք դուստրերը բոլորը սերունդներ են ունեցել։
Էլեոնորան, որը մեծապես պատասխանատու էր Ուրբինոյի ներքին կառավարման համար իր ամուսնու աքսորի ժամանակ, արվեստների կարևոր հովանավոր էր։ Բարձրագույն մշակույթի ներկայացուցիչ արքայադուստր լինելեվ՝ նա եղել է Պիետրո Բեմբոյի, Յակոպո Սադոլետոյի, Բալդասսար Կաստիլոնեի և Տորկվատո Տասսոյի ընկերը։ 1537 թվականին Տիցիանը նրան մեկ անգամ պաշտոնապես նկարել է որպես ամուսնու՝ նույն տարվա մեջ ստեղծված կտավի շարունակություն, սակայն նրա դեմքը կարելի է տեսնել այդ ժամանակաշրջանում Տիցիանի ստեղծած երեք այլ կտավների մեջ ևս՝ «Գեղեցկուհին», «Մորթե թիկնոցով աղջիկը», « Ուրբինյան Վեներա »․ վերջինս պատվիրվել է որդու՝ Գվիդոբալդո II դելլա Ռովերեի կողմից։
Ծանոթագրություններ
Կատեգորիա:Կին Կատեգորիա:Իտալիայի ազնվականություն Կատեգորիա:16-րդ դարի իտալացիներ
Բերեզովկա (գյուղ, Պոլտավայի շրջան)
Բերեզովկա (Березівка), գյուղ Ուկրաինայի Պոլտավայի մարզի Պոլտավայի շրջանում։
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
Քոլին Կուպեր
Քոլին Քեմփբել Կուպեր (Colin Campbell Cooper, ), ամերիկացի իմպրեսիոնիստ նկարիչ և մանկավարժ։ Բնական և ճարտարապետական ​​լանդշաֆտների հեղինակ է, ճանապարհորդ, որը հայտնի է եվրոպական և ասիական հուշարձանների իր նկարներով։ Նկարել է ջրաներկով և յուղաներկով։
Կենսագրություն
Ծնվել է 1856 թվականի մարտի 8-ին, Փենսիլվանիա նահանգի Ֆիլադելֆիա քաղաքում` անգլո-իռլանդական արմատներ ունեցող հարուստ ընտանիքում։ Քոլինը եղել է ընտանիքի յոթ երեխաների միջնեկը։ Հայրը` նրա անվանակից Քոլին Քեմփբել Կուպերն էր, մայրը` սիրողական նկարիչ, որն աշխատել է ջրաներկերով ։ Երիտասարդ Քոլինը ոգեշնչվել է արվեստով, երբ 1876 թվականին այցելել է Ֆիլադելֆիայի Համաշխարհային ցուցահանդես, իսկ նրա ծնողներն ամեն կերպ օժանդակել են նկարիչ դառնալու նրա ցանկությանը։
1879 թվականին Կուպերն ընդունվել է Փենսիլվանիայի գեղարվեստի ակադեմիա` երեք տարի սովորելով ռեալիստ նկարիչ Թոմաս Իկինսի մոտ։ 1886 թվականին նա նախաձեռնել է իր առաջին արտասահմանյան ճանապարհորդությունը՝ այցելելով Նիդեռլանդներ, Բելգիա և Ֆրանսիա (Բրետան)։ Այստեղ` Եվրոպայում, 1886-1890 թվականներին նա սովորել է Փարիզի Ժյուլիանի ակադեմիայում՝ Ուիլյամ Բուգրոյի, Ժյուլ Լեֆևրի մոտ։ Նա որոշ ժամանակ սովորել է նաև Académie Delécluse և Académie Vitti ակադեմիաներում։ Այս շրջանի նրա գործերը հիմնականում ներկայացրել են բնանկարներ, որոնք ստեղծվել են Բարբիզոնյան դպրոցի ոճով։
Վերադառնալով ԱՄՆ` Կուպերը 1895-1898 թվականներին Ֆիլադելֆիայի Drexel Institute of Art-ում (այժմ` Drexel University) տվել է ջրաներկի դասեր և ճարտարապետական ​​պատկերացում։ Նրա գործերից շատերը ոչնչացել են 1896 թվականին Ֆիլադելֆիայի Hazeltine Galleries պատկերասրահում բռնկված հրդեհից։ Drexel Institute-ում աշխատելիս նա ամռանը մեկնել է արտասահման՝ գտնվել է հիմնականում Լարենում (Հյուսիսային Հոլանդիա) և Դորդրեխտում (Հարավային Հոլանդիա)` հոլանդացի նկարիչների գաղութում։ Դորդրեխտ քաղաքում նա ծանոթացել է նկարիչ Էմմա Լամպերտի հետ, որի հետ ամուսնացել է 1897 թվականի հունիսի 9-ին Ռոչեստերում։ 1898 թվականին Կուպերը կրկին եկել է Եվրոպա, որտեղ նա մնացել է մի քանի տարի, որի ընթացքում նկարել է ճարտարապետական ​​բնապատկերներ և ծանոթացել իմպրեսիոնիզմի հետ՝ ոճ, որը նա օգտագործել է մինչև իր գեղարվեստական ​​կարիերայի ավարտը։
Նա ժամանակ առ ժամանակ ցուցադրություն է ունեցել իր կնոջ հետ, մասնավորապես 1902 թվականի մայիսին Ֆիլադելֆիայի Art Club of Philadelphia ակումբում և 1915 թվականին Ռոչեսթրի Memorial Art Gallery պատկերասրահում։ 1904 թվականին նրանք տեղափոխվել են Նյու Յորք, որտեղ ապրել են մինչև 1921 թվականը՝ կատարելով իրենց բազմաթիվ ճանապարհորդություններն այստեղից։ 1912 թվականին Կուպերն ընտրվել է Դիզայնի ազգային ակադեմիայի անդամ։ 1915 թվականին նա ցուցադրվել է Սան Ֆրանցիսկոյի Պանամա-Խաղաղօվկիանոսյան միջազգային ցուցահանդեսում, որտեղ նա արժանացել է ոսկե մեդալի` յուղաներկերով և արծաթե մեդալի` ջրաներկով աշխատանքների համար։ Նա նաև 1916 թվականին մասնակցել է Սան Դիեգոյի Պանամա-Կալիֆոռնիա ցուցահանդեսին։ Զույգը 1915-1916 թվականների ձմեռն անցկացրել է Լոս Անջելեսում, որից հետո Քոլին Կուպերը որոշել է մշտական բնակության ​​տեղափոխվել այնտեղ։ 1921 թվականի հունվարին` Էմմայի մահից հետո, նկարիչը տեղափոխվել է Կալիֆորնիա նահանգի Սանտա Բարբարա քաղաք, որը դարձել է նրա վերջին տունը, որտեղից նա կատարել է մի քանի ուղևորություններ Թունիս և Հյուսիսային Եվրոպա։ Այստեղ նա դարձել է Santa Barbara Community School of Arts դպրոցի գեղանկարչության դեկանը։ Նկարչությունից զատ, Կուպերը 1920-ական թվականներին թատրոնի համար գրել է պիեսներ, ինչպես նաև վեպեր և ինքնակենսագրություն, որը վերնագրված է In These Old Days:
1927 թվականին կրկին ամուսնանալուց հետո նա շարունակել է ճանապարհորդել և գրել այնքան ժամանակ, մինչև աչքերը չեն վնասվել։
Մահացել է 1937 թվականի նոյեմբերի 6-ին, Կալիֆորնիա նահանգի Սանտա Բարբարա քաղաքում ։
Քոլին Կուպերի առաջին կինը` Էմման, նույնպես եղել է ճանաչված նկարիչ, որը մահացել է 1920 թվականին տուբերկուլյոզից։ 1927 թվականի ապրիլին նա երկրորդ անգամ ամուսնացել է Marie Henriette Frehseeа-ի հետ՝ ծագումով Արիզոնայից։ Հետաքրքիր է, որ Քոլինն ու Էմմա Կուպերը 1912 թվականի ապրիլի 15-ին եղել են «Կարպատներ» լայների առաջին դասի ուղևորների շարքում, երբ նրա կազմն ու ուղևորները մասնակցում էին խորտակված «Տիտանիկի» ողջ մնացած ուղևորների փրկությանը։ Նրանք փրկարարական գործողության ընթացքում օգնել են նավի անձնակազմին, և Կուպերն այդ թեմայի վերաբերյալ ստեղծել է մի քանի նկար ։
Աշխատանքներ
Իր կյանքի ընթացքում Քոլին Կուպերը ստեղծել է բազմաթիվ գործեր, նրա աշխատանքները գտնվում են բազմաթիվ հայտնի հավաքածուներում, այդ թվում՝ Բրուքլինի թանգարանում, Մետրոպոլիտեն թանգարանում, Մոնտկլերի արվեստի թանգարանում, Կալիֆորնիայի Օքլենդի թանգարանում, Ֆիլադելֆիայի արվեստի թանգարանում, Փենսիլվանիայի գեղարվեստի ակադեմիայում։
Արտաքին հղումներ
Կատեգորիա:20-րդ դարի ամերիկացի նկարիչներ Կատեգորիա:19-րդ դարի ամերիկացի նկարիչներ Կատեգորիա:Ժյուլիանի ակադեմիայի շրջանավարտներ Կատեգորիա:Օրիենտալիստ նկարիչներ Կատեգորիա:Ամերիկացի նկարիչներ Կատեգորիա:20-րդ դարի նկարիչներ Կատեգորիա:Ամերիկացի գրողներ Կատեգորիա:Ամերիկացի մանկավարժներ Կատեգորիա:Ամերիկացի ճանապարհորդներ
Նան Հուա տաճար
Նան Հուա տաճար (南華寺, Nanhua Si), Հարավաֆրիկյան Հանրապետության Բրոնքհորսթսփրուիթ քաղաքի Քուլթուրա Փարք (Cultura Park) կոչված արվարձանում գտնվող Աֆրիկայի խոշորագույն բուդդիստական տաճարը և վարժարանը։ Նան Հուա տաճարը Ֆո Գուան Շան միաբանության աֆրիկյան կենտրոնն է, որը զբաղեցնում է ավելի քան 2.4 կմ² տարածք։ Ֆո Գուան Շանը հիմնադրել է 1967 թվականին Սուրբ Վարպետ Սին Յունը որպես մահայանայի չինական բուդդիստական վանական միաբանություն։ Թաիվանում գտնվուղ մայ տաճարի նման Նան Հուա տաճարը պատկանում է բուդդայակնության Լինցզի Իսյուանի և Մաքուր Երկիր դպրոցներին։
Արտաքին հուղմներ
Կատեգորիա:Բուդդայականությունը Հարավաֆրիկյան Հանրապետությունում Կատեգորիա:2007 կրոնական կառույցներ Կատեգորիա:Աֆրիկայի բուդդիստական տաճարներ Կատեգորիա:Ֆո Գուան Շանի տաճարներ Կատեգորիա:Հարավաֆրիկյան Հանրապետության տեսարժան վայրեր Կատեգորիա:Հարավաֆրիկյան Հանրապետության պաշտամունքային վայրեր
Պյոտր Կոնչալովսկի
Պյոտր Կոնչալովսկի, 20-րդ դարի ռուս գեղանկարիչ։ ՌՍՖՍՀ ժող. նկարիչ (1946)։ ՍՍՀՄ գեղարվեստի ակադեմիայի իսկական անդամ (1947)։ 1897–1898 թվականներին սովորել է Փարիզի Ժյուլիան, 1898–1907 թվականներին՝ Պետերբուրգի Գեղարվեստի ակադեմիաներում։ Սովետական շրջանում ստեղծել է կենսունակությամբ լի ռեալիստական բնանկարներ («Նովգորոդ։ Դետինեց», 1924, Ռուսական թանգարան, Լենինգրադ), նատյուրմորտներ («Եղրևանի», 1933), դիմանկարներ («Ա. Ն. Տոլստոյը հյուր է նկարչին», 1941), կենցաղային նկարներ («Հատակ փայլեցնողը», 1946, բոլորը՝ Տրետյակովյան պատկերասրահում)։ Կ. նաև վարպետ բեմանկարիչ էր, մեծ թվով գրաֆիկական աշխատանքների հեղինակ։ Նրա «Նատյուրմորտ։ Մրգեր» (1912), «Հողմաղաց» (1927), «Գրող Վ. Վ. Իվանովի դիմանկարը» (1941), «Ծաղիկներ։ Դիգիտալիս», «Նատյուրմորտ։ Արոսով զամբյուղը» (1947) աշխատանքները գտնվում են Հայաստանի պետական պատկերասրահում։
Հղումներ
Կատեգորիա:Ռուս նկարիչներ Կատեգորիա:Մոսկվա քաղաքում մահացածներ Կատեգորիա:Ստալինյան մրցանակի դափնեկիրներ Կատեգորիա:Նովոդևիչյան գերեզմանատանը թաղվածներ Կատեգորիա:20-րդ դարի ռուս նկարիչներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Ռուս բեմանկարիչներ
Բերեզինո (գյուղ, Մալինի շրջան)
Բերեզինո (Березине), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1875 թվականին։
2001 թվականի տվյալներով Բերեզինո գյուղում բնակվում էր 112 մարդ։ Բնակավայրը զբաղեցնում է 0,496 կմ² տարածք։ Բնակչության խտությունը կազմում էր 225,81 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Մալինի շրջանի բնակավայրեր Կատեգորիա:Ուկրաինայի գյուղեր Կատեգորիա:1875 թվականին հիմնադրված բնակավայրեր
Պարուրակային միացում
Պարուրակային միացում, պարուրակների օգնությամբ դետալների միացում։ Պարուրակային միացումը ամրակման տարբեր դետալների օգնությամբ երկատվող միացումների առավել տարածված տեսակն է, որոնք ապահովում են մեքենաների, մեխանիզմների միացվող տարրերի հարաբերական անշարժությունը։
Պարուրակայի միացումը սովորաբար իրականացնում են հեղույսների, պտուտակների, մանեկների և այլ դետալների օգնությամբ։ Ամրակման պարուրակներով պարուրակայի միացումների ամրության ու երկարակեցությունը կախված են դետալների կոնստրուկցիայից, պատրաստման ճշգրտությունից, տեխնոլոգիական գործոններից։ Կոնական պարուրակներով պարուրակայի միացումներն առավելապես օգտագործվում են խողովակաշարերի միացումների ժամանակ, քանի որ դրանք ապահովում են միացման անհրաժեշտ հերմետիկություն։
Կատեգորիա:Դետալներ
Գայանե Մարգարյան (դաշնակահարուհի)
Գայանե Սարգսի Մարգարյան, հայ դաշնակահարուհի, արվեստագիտության թեկնածու (2007), պրոֆեսոր (2011)։
Կենսագրություն
Գայանե Մարգարյանը ծնվել է 1963 թվականի մայիսի 20-ին Ալմա Աթայում։ Սովորել է Թբիլիսիի № 6 երաժշտական դպրոցում։ 1982 թվականին ավարտել է Երևանի Ա. Բաբաջանյանի անվան երաժշտական ուսումարանի, իսկ 1987 թվականին՝ Երևանի պետական կոնսերվատորիայի (Ա. Ամբակումյանի դասարան) դաշնամուրի բաժինները։ 1990-2004 թվականներին աշխատել է Երևանի Ա. Բաբաջանյանի անվան երաժշտական ուսումարանի դաշնամուրի բաժնում, 1993 թվականից դասավանդել է Երևանի պետական կոնսերվատորիայում (2009 թվականից՝ պրոֆեսոր)։ 2009 թվականին դարձել է Սայաթ-Նովայի անվան երաժշտական դպրոցի դաշնամուրի բաժնի վարիչ։ 2008 թվականին դարձել է Հայ-ռուսական (Սլավոնական) համալսարանի պրոֆեսոր։
Ուսումասիրությունները վերաբերում են համաշխային դասական, ժամանակակից և հայ երաժշտությանը, մշակութաբանությանը։ Հեղինակել է ուսումնամեթոդական ձեռնարկ։
Մատենագիտություն
Կատեգորիա:Հայ դաշնակահարուհիներ
Աննա Ազարովա
Աննա Ազարովա, ռուս դերասանուհի և ֆոտոմոդել։
Կենսագրություն
Աննա Ազարովան ծնվել է Մոսկվայում։ Մայրը տնային տնտեսուհի է, հայրը՝ գործարանի բրիգադիր։ 14 տարեկանից 8 տարի շարունակ աշխատել է մոդելային բիզնեսում՝ Ռուսաստանի Դաշնությունից դուրս։ Ռուսաստան է վերադարձել 2004 թվականին ։ Խաղացել է ՍՏՍ հեռուստաալիքով հերարձակվող «Սիրելի Մաշա Բերեզինա» 60-սերիանանոց սերիալի գլխավոր դերում, ինչպես նաև «Երիտասարդ գայլախեղդը» և «Ընտրությունների օրը» կատակերգություններում։ Մասնակցել է «Maxim» ամսագրի ֆոտոսեսիային ։ 2006 թվականին ՌՏՌ հեռուստաալիքով ցուցադրվող «Պարեր սառույցի վրա» ռեալիթի-շոուի մասնակից (հանդես է եկել օլիմպիական չեմպիոն Եվգենի Պլատովի հետ) ։
Ռեժիսոր Վասիլի Պիչուլը այսպես է խոսել նրա մասին․ «Անյան հրաշալի դերասանուհի է, իմ կարծիքով մեծ ապագա ունի։ Մենք ունենք այնպիսի գեղեցիկ դերասանուհիներ, որոնք կարող են նաև դրամատիկ կերպով խաղալ, երգել և պարել, որը չի եղել սկսած Լյուբով Օռլովայի ժամանակներից» ։
Անձնական կյանք
Ամուսնացած է Պավել Բաշնինի հետ։ 2008 թվականի մարտի 25-ին ունեցել է երկվորյակներ՝ Դմիտրին և Գրիգորին ։
Հրեշտակ-Ա
Հրեշտակ-Ա (Angel-A), ֆրանսիական սև-սպիտակ գեղարվեստական ֆիլմ՝ նկարահանված Լյուկ Բեսոնի կողմից։
Սյուժե
Ֆիլմը սիրային պատմություն է՝ լի կատակերգական ու ֆանտաստիկ տարրերով։
28-ամյա Անդրեն մեծ գումարներ է պարտք Փարիզի մի շարք հանցագործների։ Պարտքը մարելու ժամանակն է, նա ոչինչ չունի, իսկ ոստիկանությունն ու ԱՄՆ-ի դեսպանությունը հրաժարվում են օգնել նրան։
Անդրեն, այլ ելք չունենալով, որոշում է ինքնասպան լինել, սակայն տեսնում է կամրջից Սեն գետը նետվող գեղեցկուհուն ու փրկում նրան։ Աղջիկն Անդրեին օգնում է գումար հայթայթել ու մարել պարտքերը։
Թողարկում
Ֆրանսիայում ֆիլմի պրեմիերան կայացել է 2005 թվականի դեկտեմբերի 21-ին, ԱՄՆ-ում՝ 2007 թվականի մայիսի 25-ին՝ Սանդենս կինոփառատոնի ընթացքում։ Շահույթը կազմել է 9,941 դոլար ամբողջ աշխարհում, այդ թվում՝ շուրջ $ 5,3 Ֆրանսիայում և ավելի քան $ 200 000 ԱՄՆ-ում։
Rotten Tomatoes կայքում ֆիլմն ունի 44 % վարկանիշ, որը հիմնված է 89 վերլուծությունների վրա ։
Արտաքին հղումներ
Կատեգորիա:2005 ֆիլմեր Կատեգորիա:Ֆրանսիական ֆիլմեր Կատեգորիա:EuropaCorp ֆիլմեր Կատեգորիա:Ֆրանսիական դրամա ֆիլմեր Կատեգորիա:Ֆրանսերեն ֆիլմեր Կատեգորիա:Փարիզում նկարահանված ֆիլմեր Կատեգորիա:2000-ականների դրամա ֆիլմեր Կատեգորիա:Ֆիլմեր Փարիզի մասին Կատեգորիա:Ֆրանսիական մելոդրամա ֆիլմեր Կատեգորիա:Ֆրանսիական կինոկատակերգություններ Կատեգորիա:Ֆրանսիական ֆանտաստիկ ֆիլմեր Կատեգորիա:2000-ականների ֆիլմեր Կատեգորիա:Ֆանտաստիկ կատակերգություններ Կատեգորիա:Ֆրանսիական ռոմանտիկ ֆիլմեր Կատեգորիա:2000-ականների ռոմանտիկ դրամա ֆիլմեր
Never Be the Same
«Never Be the Same», ամերիկացի կուբացի երգչուհի Ջամիլա Կաբելոյի երգը, Camila- ի դեբյուտային ստուդիայի ալբոմից ։ Երգը թողարկվել է թվային ձևաչափով դեկտեմբերի 7-ին, Epic- ի և SycoIt- ի պիտակների վրա, ինչպես նաև ալբոմի նախնական պատվերներով։  Երգը որպես սկավառակի երկրորդ սինգլ, թողարկվել է 2018 թվականի հունվարի 9-ին ։
Պատմություն
2018 թվականի հունվարի10-ին Cabello նախ կատարեց երգը հեռուստատեսությամբ, խոսելով Jimmy Fallon իր շոու The Tonight Show Starring Jimmy Fallon :
Արտաքին հղումներ
Կատեգորիա:2013 երգեր
Տաբասալու
Տաբասալու (Tabasalu), գյուղական ավան Էստոնիայի Հարյումաա նահանգի Հառկու շրջանում։
2011 թվականի տվյալներով գյուղական ավանում բնակվում էր 3527 մարդ։
Արտաքին հղումներ
Կատեգորիա:Էստոնիայի Հարյումաա նահանգի Հառկու շրջանի բնակավայրեր Կատեգորիա:Էստոնիայի գյուղական ավաններ
Պանտելեևկա (Միլլերովսկի շրջան)
Պանտելեևկա (Пантелеевка), գյուղ (խուտոր) Ռուսաստանի Ռոստովի մարզի Միլլերովսկի շրջանում։ Մտնում է Տուրիլովսկի գյուղական համայնքի կազմում։
Փողոցներ
Պանտելեևկա գյուղում կա միայն մեկ փողոց՝ Սեվերնայա։
Պատմություն
Ըստ 19-րդ դարի վերջի – 20-րդ դարի սկզբի վարչատարածքային բաժանման, Պանտելեևկա գյուղը մտնում էր Դոնեցկի շրջանի Մալչևսկո-Պոլնիսկու գավառի կազմի մեջ։
1873 թվականին Պանտելեևկայում եղել է 16 կալվածք և 8 «առանձին հյուղակ»։ Բնակչությունը կազմում էր 107 մարդ (55 տղամարդ և 52 կին)։ Գյուղական տնտեսության մեջ հաշվվում էր 122 ձի, 56 ցուլ, 223 գլուխ այլ եղջերավոր անասուններ, 482 ոչխար։
Արտաքին հղումներ
Կատեգորիա:Ռոստովի մարզի Միլլերովսկի շրջանի բնակավայրեր
Սառնաղբյուր (գետ, Լոռու մարզ)
Սառնաղբյուր, Սառնախբյուր, Սովուգբուլագ, Սովուգբուլախ, Սովուղբուլաղ, գետ Հայաստանի Լոռու մարզում։ Սկիզբ է առնում Ջավախքի լեռների արևելյան լանջերից և Ձյունաշող գյուղից արևելք աջից միախառնվում Տաշիր գետին։ Երկարությունը 17 կմ է ։
MongoDB
MongoDB-ն (առաջացած "humongous" բառից) բաց ելքային կոդով, բարձր արտադրողականությամբ, սխեմաից զուրկ, դոկումենտ-կողմնորոշված տվյալների հենք է՝ գրված C++ լեզվով ։ Տվյալների հենքը դոկումենտ-կողմնորոշված է և ըստ այդմ այն ղեկավարում է JSON-անման փաստաթղթեր (դոկումենտներ)։ Շատ ծրագրեր կարող են ներկայացնել տվյալները ավելի բնական ձևով, քանի որ տվյալները կարող են ներդրված լինել բարդ հիերարխիաներում և միաժամանակ լինել հարցվող և ինդեքսավորվող։
MongoDB-ի մշակումը սկսվեց 2007 թվականի հոկտեմբերին 10gen-ի կողմից։ Առաջին հանրային թողարկումը փետրվարի 2009-ին է եղել ։
Առանձնահատկություններ
Առանձնահատկություններից են
Այլ առանձնահատկություններ.
Ad hoc հարցումներ
MongoDB-ում ցանկացած դաշտ կարող է հարցվել ցանկացած ժամանակ։ MongoDB-ն օժանդակում է միջակայքերով հարցումներ, ռեգուլյար արտահայտություններով որոնում և այլ հատուկ տիպի հարցումներ՝ բացարձակ համընկնումով դաշտերին կից։ Հարցումները կարող են նաև ներառել օգտագործողի կողմից հայտարարված JavaScript ֆունկցիաներ (եթե ֆունկցիան վերադարձնում է true՝ դոկումենտը համընկնում է)։
Հարցումները կարող են վերադարձնել դոկումենտների սպեցիֆիկ դաշտեր (ամբողջական դոկումենտի փոխարեն), ինչպես նաև վերադասավորություն, անցումներ և հարցման արդյունքների սահմանափակում (լիմիտավորում)։
Ներդրված դաշտերի հարցումներ
Հարցումները կարող են հասցվել ներդրված օբյեկտներով և զանգվածներով։ Եթե հետևյալ JSON օբյեկտը մուտքագրվի users հավաքածուի մեջ.
{   "username" : "bob", "address" : { "street" : "123 Main Street", "city" : "Springfield", "state" : "NY" } }
Մենք կկարողանանք հարցում անել այս դոկումենտին հետևյալ կերպ և ստանալ բոլոր դոկումենտները, որոնք ունեն "New York" հասցեն.
Զանգվածի էլեմենտները նույնպես կարող են հարցված լինել. > db.food.insert({"fruit" : ["peach", "plum", "pear"]}) > db.food.find({"fruit" : "pear"})
Ինդեքսավորում
MongoDB-ի հարցումների օպտիմիզատորը (query optimizer) կփորձի բազում տարբեր հարցման պլաններ՝ հարցման կատարման ժամանակահատվածում, և կընտրի դրանցից առավել արագը՝ պարբերաբար վերադիսկրետավորելով։ Երևակիչնեչը կարող են տեսնել, որ ինդեքսը օգտագործվում է 'explain' ֆունկցիաի հետ և ընտրեն այլ ինդեքս 'hint' ֆունկցիայով։
Ինդեքսները կարող են ստեղծվել և ջնջվել ցանկացած ժամանակ։
Ագրեգացիա
"Ad Hoc" հարցումների հետ համատեղ, տվյալների հենքը օժանդակում է զույգ գործիքներ ագրեգացիայի համար՝ ներառյալ MapReduce -ը և group (խմբավորման) ֆունկցիան, որը նման է SQL-i GROUP BY արտահայտությանը։
Ֆայլային պահոց
Այս ծրագիրը ներածում է պրոտոկոլ, որը կոչվում է GridFS, որը օգտագործվում է տվյալների հենքից ֆայլեր ստանալու և դրա մեջ պահելու համար։ Այս ֆայլային պահոցի մեխանիզմը օգտագործվել է plugin-ների մեջ NGINX -ի և lighttpd. -ի համար։
JavaScript-ի կատարումը սերվերի կողմում
JavaScript-ը MongoDB-ի lingua franca-ն է և կարող է օգտագործվել հարցումների, ագրեգացիայի ֆունկցիաների (այնպիսիք, ինչպիսին է MapReduce-ը) մեջ և ուղարկվել տվյալների հենքին՝ կատարվելու համար։
JavaScript-ի օրինակ հարցման մեջ. > db.foo.find({$where : function { return this.x == this.y; }})
Տվյալների հենքին՝ ի կատար ածվելու համար ուղարկված կոդի օրինակ. > db.eval(function(name) { return "Hello, "+name; }, ["Joe"])
Վերը նշվածը կվերադարձնի "Hello, Joe":
JavaScript փոփոխականները կարող են նաև պահվել տվյալներւ հենքում և օգտագործվել ցանկացած այլ JavaScript-ի կողմից՝ որպես գլոբալ փոփոխական։ Ցանկացած լեգալ JavaScript-տիպ՝ ներառյալ ֆունկցիաները և օբյեկտները, կարող են պահվել MongoDB-ում այնպես, որ JavaScript-ը կարողանա օգտագործվի "պահված պրոցեդուրաներ" (stored procedures) գրելու համար։
Պատած հավաքածուներ
MongoDB-ն օժանդակում է ֆիքսված չափսով հավաքածուներ, որոնք կոչվում են "պատած հավաքածուներ" (capped collections ). Պատած հավաքածուն ստեղծվում է խմբի չափսով և, օպցիոնալ, էլեմենտների քանակով։ Պատած հավաքածուները հավաքածուների միակ տիպն են, որը պահպանում է մուտքագրման կարգը. հատկացված չափսին հասնելուն պես պատած հավաքածուն գործում է ինչպես կրկնվող հերթ (circular queue)։
Կուրսորի հատուկ տիպ, որը կոչվում է հետևվող կուրսոր (tailable cursor ), կարող է օգտագործվել պատած հավաքածուների հետ։ Այս կուրսորը կոչվել է ի պատիվ `tail -f` հրամանի և չի փակվում, երբ այն վերջացնում է վերադարձնել արդյունքները, այլ շարունակում է սպասել ևս մեկի վերադարձմանը, վերադարձնելով նոր արդյունքներ՝ պատած հավաքածուի մեջ դրանց ավելանալուն պես։
Տեղադրում (Deployment)
MongoDB-ն կարող է ստեղծվել և տեղադրվել ելքային կոդից (source code), բայց հիմնականում տեղադրվում է բինար փաթեթից։ Բազում Linux-ի փաթեթների կառավարման համակարգերի պահեստներ այժմ ներառում են MongoDB-ի փաթեթը՝ ներառյալ CentOS և Fedora, Debian և Ubuntu , Gentoo և Arch Linux ։ Այն նաև կարելի է ներբեռնել պաշտոնական կայքից ։
MongoDB-ն օգտագործում է հիշողությանը հատկացված ֆայլեր՝ սահմանափակելով տվյալների չափսը 2GB-ով 32 բիթանոց մեքենաների վրա (64 բիթային համակարգերն ունեն բավականին ավելի մեծ տվյալների չափ). MongoDB սերվերը կարող է օգտագործվել միայն "little-endian" համակարգերի հետ, չնայած դրայվերների մեծամասնությունը գործում է թե little-endian, և թե big-endian համակարգերի վրա։
Լեզուների օժանդակում
Գոյություն ունեն նաև բազմաթիվ ոչ պաշտոնական սարքավարներ (դրայվերներ)` C#-ի և .NET-ի, ColdFusion-ի , Delphi-ի , Erlang-ի , Factor-ի , Fantom-ի , Go-ի , JVM լեզուների (Clojure, Groovy , Scala, և այլն) , Lua-ի , node.js-ի , HTTP REST , Ruby-ի , Racket-ի , և Smalltalk-ի համար ։
Սինխրոնիզացիա
MongoDB-ն երբեք ցանկալի չէ, որ տեղադրվի ավելի քիչ, քան 2 սերվերների վրա` master-ի և slave-ի։ Master-ը կարող է կատարել գրելու/կարդալու ֆունկցիաները։ Slave-ը պատճենում է տվյալները master-ից և կարող է միայն օգտագործվել կարդալու կամ backup-ների համար (և ոչ գրելու)։
MongoDB-ն թույլ է տալիս երևակիչներին երաշխավորել, որ գործողությունը սինխրոնիզացվել է ամենաքիչը _N_ սերվերների հետ՝ մեկ գործողության ընթացքում։
Master-slave
Master-ի վրա գործողությունների կատարմանը պես slave-ը կնույնացնի ցանկացած փոփոխություն տվյալների նկատմամբ։
$ mkdir -p ~/dbs/master ~/dbs/slave $ ./mongod—master—port 10000—dbpath ~/dbs/master $ ./mongod—slave—port 10001—dbpath ~/dbs/slave—source localhost:10000
Replica sets
Replica set-երը նման են master-slave-ին, բայց դրանք համագործակցում են slave-ի՝ նոր master ընտրելու հնարավորությանը, եթե այս պահին աշխատող master-ը անջատվում է։
Հատվածավորում (Sharding)
MongoDB-ն ընդարձակվում է հորիզոնտալ ուղղությամբ, օգտագործելով մի համակարգ, որը կոչվում է հատվածավորում (sharding ), որը շատ նման է BigTable և PNUTS ընդարձակման մոդելին։ Երևակիչը ընտրում է հատվածի բանալի (shard key), որը որոշում է, թե ինչպես են տվյալները ներկայացվելու։ Տվյալները կիսվում են հատվածների (հատվածի բանալիի հիման վրա) և բաժանվում են բազմաթիվ հատվածների մեջ։ (հատվածը մեկ կամ ավել slave-եր ունեցող master է)։
Երևակիչի ծրագիրը պետք է իմանա, որ այն խոսում է հատվածավորված կլաստերի (cluster) հետ՝ որոշակի գործողությունների կատարման ժամանակ։ Օրինակ, "findAndModify" հարցումը պետք է պարունակի հատվածի բանալի, եթե հարցված հավաքածուն հատվածավորված է ։ Ծրագիրը հաղորդակցվում է հատուկ երթուղային (routing) պրոցեսի՝ "mongos"-ի հետ, որը նույնն է, ինչ միայնակ MongoDB սերվերը։ Այս "mongos" պրոցեսը գիտի, թո ինչ տվյալներ կան յուրաքանչյուր հատվածում և ուղորդում է կլիենտի հարցումները՝ համապատասխանաբար։ Բոլոր հարցումները հոսում են այս պրոցեսի միջով. այն ոչ միայն ուղորդում է հարցումները և պատասխանները, այլն նաև կատարում է վերջնական տվյալների անհրաժեշտ միացումները և սորտավորումները։ "Mongos" պրոցեսների ցանկացած քանակ կարող է աշխատել. սովորաբար մեկ ծրագրի համար խորհուրդ է տրվում մեկը։
Պաշտոնական գործիքներ
Ամենաուժեղ և օգտակար կառավարման գործիքը տվյալների հենքի shell-ն է՝ <tt>mongo</tt>-ն։ Shell-ը թույլ է տալիս երևակիչներին դիտել տվյալները, մուտքագրել դրանք, ջնջել կամ թարմեցնել իրենց տվյալների հենքում, ինչպես նաև ստանալ սինխրոնիզացված ինֆորմացիան, կարգավորել հատվածավորումը, անջատել սերվերները, կատարել JavaScript կոդ և ավելին։ <tt>mongo</tt>-ն հիմնված է SpiderMonkey-ի վրա և, ըստ այդմ, այն լիարժեք JavaScript shell է, որը թույլ է տալիս միանալ MongoDB սերվերներին։
Ադմինիստրատիվ ինֆորմացիան կարող է հասանելի դառնալ ադմին-ինտերֆեյսի միջոցով՝ հասարակ մի HTML էջի, որը մատակարարում է ինֆորմացիա ներկայիս սերվերի կարգավիճակի մասին։ Լռելյայն, այս ինտերֆեյսը 1000 պորտով ավելի բարձր է տվյալների հենքի պորտից (http://localhost:28017) և կարող է անջատված լինել <tt>--norest</tt> պարամետրի միջոցով։
<tt>mongostat</tt>-ը հրամանային տերմինալի գործիք է, որը ցույց է տալիս կարգավիճակի պարզ ցուցակ վերջին վայրկյանի մասին՝ քանի մուտքագրումներ, թարմեցումներ, ջնջումներ, հարցումներ և հրամաններ են կատարվել, ինչպես նաև տվյալների հենքի փակ լինելու (locked) և դրա կողմից օգտագործվող հիշողության քանակի տոկոսային հարաբերությունները։
<tt>mongosniff</tt>-ը բռնում է (sniff է անում) ցանցի տրաֆիկը, որը գնում և գալիս է դեպի MongoDB:
Մոնիթորինգ
Կան նաև մոնիթորինգի plugin-ներ MongoDB-ի համար.
Օգտագործողի Գրաֆիկական Ինտերֆեյսներ (GUI)
Կան մի քանի օգտագործողի գրաֆիկական ինտերֆեյսներ, որոնք ստեղծվել են երևակիչներին օգնելու՝ վիզուալիզացնել իրենց տվյալները։ Հայտնիների շարքում են.
Լիցենզիա և աջակցություն
MongoDB-ն հասանելի է անվճար տարբերակով՝ GNU Affero General Public License լիցենզիայի տակ։ Լեզուների դրայվերները հասանելի են Apache License լիցենզիայի տակ ։ Կոմմերցիոն լիցենզիաները հասանելի են 10gen-ով։ 10gen-ը նաև առաջարկում է արտադրանքի հետ կապված աջակցություն, թրեյնինգներ ը մասնագիտական ծառայություններ MongoDB-ի համար։
Ստեփան Գալստյան (ռազմական գործիչ)
Ստեփան Ռոբերտի Գալստյան, հայ ռազմական գործիչ, ՀՀ զինված ուժերի գլխավոր շտաբի պետի պետի պաշտոնակատար , գեներալ-լեյտենանտ։
Պարգևներ
Պարգևատրվել է.
Ամուսնացած է, ունի 3 որդի։
Ծանոթագրություններ
Կատեգորիա:Հայ ռազմական օդաչուներ Կատեգորիա:Հայ գեներալներ Կատեգորիա:ՀՀ գեներալներ Կատեգորիա:ՀՀ գեներալ-լեյտենանտներ Կատեգորիա:1963 ծնունդներ Կատեգորիա:Մարալիկ քաղաքում ծնվածներ Կատեգորիա:Մայիսի 15 ծնունդներ Կատեգորիա:Հայ ռազմական գործիչներ
Թենիսի գնդակ
Թենիսի գնդակ, նախատեսված թենիսի համար։ Տրամագիծը մոտավորապես 6,7 սմ է (2,63 դյույմ)։ Հիմնական սպորտային իրադարձություններում թենիսի գնդակները դեղին են, բայց կարող են լինել գրեթե ցանկացած գույնի ։ Թենիսի գնդակները պատված են նրբաթիթեղով, ինչը փոփոխում է դրանց աերոդինամիկական հատկությունները և ունեն սպիտակ ալիքաձև գիծ, որը ծածկում է կեղևը։
Պատմություն
Թենիսի զարգացումից առաջ՝ 1870-ականների սկզբին, բրիտանացիները խաղում էին իսկական թենիս։ Անգլիան 1463 թվականին արգելեց թենիսի գնդակների ներմուծումը ։ 1480 թվականին Լուի XI- ն արգելեց թենիսի գնդակները լցնել կավիճով, ավազով, թեփով կամ հողով և հայտարարեց, որ դրանք պետք է պատրաստված լինեն լավ կաշվից ։ Թենիսի գնդիկները նախկինում շոտլանդացի արհեստավորները պատրաստում էին ոչխարների կամ այծերի ստամոքսներից և կապում պարանով։ Ժամանակակից թենիսի հայտնաբերման տարիներին պատմականորեն այն անվանել են «մարգագետինների թենիս»։ Թենիսի գնդակը կարող է բարձր թռչել նաև խիտ խոտածածկի վրայից։ Շուտով, թենիսի ծագումից հետո, սկսեցին գնդակների պատյանը պատրաստել կտորներից, որպեսզի խաղի ընթացքում նվազեցնեն մաշվածությունը։ Հետագայում գնդակների պատյանները սկսեցին պատրաստել ռետինից, երեքնուկի տեսք տալով և լցնելով գազով։ Այս տեխնոլոգիան ամբողջությամբ պահպանվել է մինչև ներկա ժամանակները։1972-ին հեռուստատեսային էկրանին առաջին անգամ հայտնվեցին թենիսի դեղին գնդակներ։ Ուիմբլդոնի մրցաշարում, մինչև 1986 թվականը, նրանք շարունակեցին օգտագործել սպիտակ գնդակներ, բայց հետո նաև անցան դեղինի ։
Ստանդարտներ
Գնդակը պետք է ունենա համասեռ արտաքին մակերես և պետք է լինի սպիտակ կամ դեղին։ Եթե կապ կա, այն չպետք է կարել։ Այն պետք է ունենա 6.35 սմ-ից ավելի տրամագիծ և 6,66 սմ-ից ոչ ավելի տրամագիծ, իսկ քաշը՝ 58,5 գ։ 8.165 կգ ճնշման դեպքում գնդակը պետք է ունենա ավելի մեծ դեֆորմացիա, քան 0,56 սմ և 0.74 սմ-ից պակաս, իսկ վերադարձի դեֆորմացիան `ավելի քան 0,89 սմ և 1.08 սմ-ից պակաս։
Արտաքին հղումներ
Կատեգորիա:Թենիս Կատեգորիա:Գնդակներ
Պետրովսկի (Միլլերովսկի շրջան)
Պետրովսկի (Петровский), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Վոլոշինսկի գյուղական համայնքի կազմի մեջ։
Կատեգորիա:Ռոստովի մարզի Միլլերովսկի շրջանի բնակավայրեր
Աշնակ (Կարճկանի գավառ)
Աշնակ, գյուղ Արևմտյան Հայաստանում, Վանի վիլայեթի Կարճկանի գավառակում ։ Գտնվում էր Վանա լճի հարավ-արևմտյան կողմում, Պելլու գյուղի մոտ, լճափից մոտ 20 կմ հեռու, սարահարթի վրա։
Պալլադի (Կաֆարով)
Պալլադի ծայրագույն վարդապետ (աշխարհիկ՝ Պյոտր Իվանի Կաֆարով, Архимандрит Палла́дий, ), Ռուս ուղղափառ եկեղեցու հոգևորական, Պեկինում ռուսական ուղղափառ 13-րդ միսիայի առաջնորդ, չինա-ռուսական բառարանի և տառադարձության համակարգի (տես՝ Պալլադիի տառադարձության համակարգ) ստեղծող։
Աշնակ (Կարճկանի գավառ)
Բնակչություն
XIX դարի վերջին ուներ 20 տուն բնակիչ։
Տնտեսություն
Բնակչության հիմնական զբաղմունքը անասնապահությունն էր ։
Ծանոթագրություններ
Կատեգորիա:Արևմտյան Հայաստանի գյուղեր
Հին աշխարհ (Եվրոպա, Ասիա, Աֆրիկա)
Հին աշխարհ, Եվրոպա, Ասիա և Աֆրիկա աշխարհամասերը, որոնք հայտնի էին հին ժողովուրդներին մինչև Ամերիկայի հայտնագործումը 1492 թվականին, իսկ վերջինս ընդունված է անվանել Նոր աշխարհ։ Այլ կերպ ասած, Հին աշխարը Աֆրոեվրասիան է։
Նկարագրություն
Հին աշխարհը կազմված է Երկրի այն մասերից, որոնք հայտնի էին եվրոպացիներին նախքան Քրիստափոր Կոլումբոսի ճանապարհորդությունը՝ Եվրոպա, Ասիա, Աֆրիկա և շրջապատող կղզիներ։ Այս տերմինի հակառակը Նոր Աշխարհն է՝ Ամերիկա և Օվկիանիա։
Կենսաբանական տեսանկյունից Հին աշխարհի օրգանիզմները հանդիպում են Եվրասիայում ու Աֆրիկայում, իսկ Նոր աշխարհի օրգանիզմները՝ Ամերիկայում։ Տարբերությունը Հին ու Նոր աշխարհների միջև վերաբերվում է նաև գինիներին, համապատասխանաբար` եվրոպական գինիները դասվում են Հին աշխարհի գինիներին, իսկ Ամերիկայում ու Օվկիանիայում արտադրվածները՝ Նոր աշխարհի գինիներին։
Հնագիտության և համաշխարհային պատմության համատեքստում «Հին աշխարհ» տերմինը ներառում է աշխարհի այն մասերը, որոնք մշակութային կապի մեջ են եղել (անուղղակի) բրոնզի դարից սկսած, ինչը բերեց առաջին քաղաքակրթությունների զուգահեռ զարգացմանը հիմնականում Միջերկրական ծովի, Միջագետքի, Իրանական սարահարթի, Հնդկական ենթաաշխարհամասի ու Չինաստանի շրջանում։
Այդ շրջանները միացած էին Մետաքսի ճանապարհով, բրոնզի դարից հետո անցում կատարեցին վառ արտահայտված երկաթի դարի ժամանակաշրջան։ Մշակութային առումով երկաթի դարը ուղեկցվում էր մշակութային, փիլիսոփայական, կրոնական իրադարձություններով, ինչն էլ վերջին հաշվով հանգեցրեց պատմական հելլենիզմի առաջացմանը Հին աշխարհի արևմուտքում։ Մոտավորապես այդ նույն ժամանակ Հին աշխարհի արևելքում այդ գործընթացներն ընկած էին զրադաշտականության, աբրահամյան կրոնների, հինդուիզմի, բուդդայականության, ջեյնիզմի, կոնֆուցիականության, դաոսականության առաջացման հիմքում։
Արտաքին հղումներ
Կատեգորիա: Աշխարհամասեր Կատեգորիա: Աշխարհագրություն
Խայիմ Սուտին
Խայիմ Սոլոմոնովիչ Սուտին (Chaim Soutine, ), Ռուսաստանում ծնված հրեական ծագումով ֆրանսիացի նկարիչ։